CELEX: 32000D0100
Language: el
Date: 2000-01-24 00:00:00
Title: 2000/100/Ευρατόμ: Απόφαση του Συμβουλίου, της 24ης Ιανουαρίου 2000, για θέσπιση συμπληρωματικού ερευνητικού προγράμματος προς εκτέλεση από το Κοινό Κέντρο Ερευνών για την Ευρωπαϊκή Κοινότητα Ατομικής Ενέργειας

Avis juridique important

|

32000D0100

2000/100/Ευρατόμ: Απόφαση του Συμβουλίου, της 24ης Ιανουαρίου 2000, για θέσπιση συμπληρωματικού ερευνητικού προγράμματος προς εκτέλεση από το Κοινό Κέντρο Ερευνών για την Ευρωπαϊκή Κοινότητα Ατομικής Ενέργειας  

Επίσημη Εφημερίδα αριθ. L 029 της 04/02/2000 σ. 0024 - 0025

ΑΠΟΦΑΣΗ ΤΟΥ ΣΥΜΒΟΥΛΙΟΥτης 24ης Ιανουαρίου 2000για θέσπιση συμπληρωματικού ερευνητικού προγράμματος προς εκτέλεση από το Κοινό Κέντρο Ερευνών για την Ευρωπαϊκή Κοινότητα Ατομικής Ενέργειας(2000/100/Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 7,την πρόταση που υπέβαλε η Επιτροπή μετά από διαβουλεύσεις με την επιστημονική και τεχνική επιτροπή,τη γνώμη του Ευρωπαϊκού Κοινοβουλίου(1),Εκτιμώντας τα ακόλουθα:(1) η ανάπτυξη της πυρηνικής ιατρικής στην Ευρωπαϊκή Ένωση εξυπηρετεί τον στόχο της διασφάλισης της προστασίας της υγείας του ανθρώπου που έχει θέσει η Ένωση και ο οποίος επιβάλλει εντατικότερη χρησιμοποίηση των αντιδραστήρων δοκιμών για ιατρικούς σκοπούς·(2) στο πλαίσιο της κοινής πολιτικής στον τομέα της επιστήμης και τεχνολογίας, το συμπληρωματικό ερευνητικό πρόγραμμα με αντικείμενο τον αντιδραστήρα υψηλής ροής (HFR) αποτελεί ένα από τα κυριότερα μέσα που διαθέτει το πέμπτο πρόγραμμα πλαίσιο έρευνας, τεχνολογικής ανάπτυξης και εκπαίδευσης της Ευρατόμ για να συμβάλλει στην υποστήριξη και τις δοκιμές ιατρικών διαγνωστικών και θεραπευτικών μεθόδων, στην ανάπτυξη των επιστημών των υλικών και στην υποστήριξη ασφαλών πυρηνικών τεχνολογιών·(3) οι χρηματοδοτικές συνεισφορές στο παρόν συμπληρωματικό πρόγραμμα, θα προέλθουν απευθείας από τις Κάτω Χώρες, τη Γερμανία και τη Γαλλία·(4) εκτός από τις συνεισφορές αυτές, ο HFR θα προσποριστεί κεφάλαια από συμβάσεις με τρίτους και από τη συμμετοχή του στα κοινοτικά προγράμματα σε ανταγωνιστική βάση,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Θεσπίζεται συμπληρωματικό πρόγραμμα με αντικείμενο τη λειτουργία του HFR, στο εξής καλούμενο "πρόγραμμα", του οποίου οι στόχοι καθορίζονται στο παράρτημα Ι, για τετραετή περίοδο αρχόμενη από την 1η Ιανουαρίου 2000.Άρθρο 2Οι χρηματοδοτικές συνεισφορές που κρίνονται αναγκαίες για την εκτέλεση του προγράμματος, ανέρχονται σε 38,97 εκατομμύρια ευρώ. Η κατανομή του ποσού αυτού παρατίθεται στο παράρτημα ΙΙ. Στο ποσό συμπεριλαμβάνεται πρόβλεψη για το μελλοντικό παροπλισμό του αντιδραστήρα.Άρθρο 3Υπεύθυνη για την εκτέλεση του προγράμματος είναι η Επιτροπή μέσω του Κοινού Κέντρου Ερευνών αυτής. Το διοικητικό συμβούλιο του Κοινού Κέντρου Ερευνών θα τηρείται ενήμερο σχετικά με την εφαρμογή του προγράμματος.Άρθρο 4Κάθε έτος, πριν από τις 15 Απριλίου, η Επιτροπή υποβάλλει στο Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή έκθεση με αντικείμενο την εφαρμογή της παρούσας απόφασης.Άρθρο 5Η παρούσα απόφαση απευθύνεται στα κράτη μέλη.Βρυξέλλες, 24 Ιανουαρίου 2000.Για το ΣυμβούλιοΟ ΠρόεδροςL. CAPOULAS SANTOS(1) Γνώμη που εκδόθηκε στις 15 Δεκεμβρίου 1999 (Δεν έχει ακόμη δημοσιευθεί στην Επίσημη Εφημερίδα).ΠΑΡΑΡΤΗΜΑ IΕΠΙΣΤΗΜΟΝΙΚΟΙ ΚΑΙ ΤΕΧΝΙΚΟΙ ΣΤΟΧΟΙΟι σκοποί του προγράμματος είναι:1. Η ασφαλής και αξιόπιστη λειτουργία του αντιδραστήρα υψηλής ροής (HFR) του Πέτεν· η δραστηριότητα αυτή συνεπάγεται τη συνήθη εκμετάλλευση των εγκαταστάσεων επί 250 και πλέον ημέρες κατ' έτος, τη διαχείριση του κύκλου του πυρηνικού καυσίμου υπό συνθήκες ελέγχου της ασφάλειας και της ποιότητας.2. Η ορθολογική χρήση του αντιδραστήρα αυτού θα αναπτυχθεί σε ευρύ φάσμα επιστημονικών κλάδων: παραδείγματα των μεγάλων θεματικών πεδίων της έρευνας και ανάπτυξης, στα οποία χρησιμοποιείται ο HFR, είναι τα εξής: η μελέτη υλικών, η υποστήριξη εργασιών έρευνας και ανάπτυξης με αντικείμενο την ασφάλεια του κύκλου του πυρηνικού καυσίμου, η δυνατότητα δοκιμής πυρηνικού καυσίμου για ειρηνικούς σκοπούς προκειμένου να διατίθεται το πλουτώνιο που προκύπτει από τον πυρηνικό αφοπλισμό, η ανάπτυξη ισοτόπων ιατρικών εφαρμογών για να δοθεί απάντηση σε ερωτήματα της ιατρικής έρευνας, οι δοκιμές ιατρικών θεραπευτικών τεχνικών.ΠΑΡΑΡΤΗΜΑ ΙΙΚΑΤΑΝΟΜΗ ΤΩΝ ΧΡΗΜΑΤΟΔΟΤΙΚΩΝ ΣΥΝΕΙΣΦΟΡΩΝΟι χρηματοδοτικές συνεισφορές στο παρόν συμπληρωματικό πρόγραμμα, θα προέλθουν από τις Κάτω Χώρες, τη Γερμανία και τη Γαλλία.Η κατανομή των ανωτέρω συνεισφορών είναι η ακόλουθη:>ΘΕΣΗ ΠΙΝΑΚΑ>